section_heading: Životopis
paragraph_text: Rodila se kao najmlađe dijete u kneževskoj obitelji Grimaldi. U trenutku rođenja bila je treća u redu u liniji nasljeđivanja prijestolja, iza brata Alberta i sestre Caroline. U ranoj mladosti bavila se klasičnim plesom i učila svirati klavir. Školovala se u Parizu, gdje se bavila i gimnastikom te se uspješno bavila sportom između 1974. i 1979. godine. Između ostalog, takmičila se u sportskom jahanju. I danas se bavi plivanjem i skijanjem.